U svojim pismima o mandatu upućenima članovima Komisije, predsjednik Juncker posebno je istaknuo potrebu za osiguranjem dobrog financijskog upravljanja programima za koje su nadležni i ustrajao je na uspostavi svih potrebnih mjera za zaštitu proračuna EU-a. On je također zatražio jačanje kulture uspješnosti i ponovnu usmjerenost na pokazivanje dodatne vrijednosti proračuna EU-a.

Izvješćivanje o isplativosti poboljšalo se 2014. Ukupno 42 od 49 službi donijelo je zaključak o isplativosti svojih sustava upravljanja i kontrole. Ostale to nisu mogle učiniti većinom zato što nisu imale podatke iz prošlosti ili mjerila i zbog teškoća s procjenom koristi kontrola. Više GU-ova moglo je izvješćivati o bogatijim skupovima omjera razlikujući između svih ili nekih različitih faza u strategiji kontrole.

Komisija je obavješćivala Europski parlament i Vijeće o stanju provedbe proračuna. Već u svibnju 2014. predložila je nacrt izmjene proračuna zbog nikad prije zabilježenog velikog broja zahtjeva za plaćanja za kohezijske programe za razdoblje 2007. – 2013. zaprimljenih u posljednjim tjednima 2013. Dana 17. prosinca 2014. postignut je dogovor o izmjeni proračuna jačanjem razine odobrenih sredstava za plaćanje u proračunu za 2014., posebno uporabom pričuve za nepredviđene izdatke za plaćanja. To je značilo da bi se velika količina plaćanja mogla izvršiti u posljednja četiri radna dana godine i zaostali neplaćeni računi bili bi plaćeni na kraju 2014.

neplaćene obveze za programe iz razdoblja 2007. – 2013. znatno opterećuju na početku provedbe okvira za razdoblje 2014. – 2020. (21,7 % gornjih granica plaćanja za to razdoblje) i

Očekuje se da će subjekti kojima su povjerene zadaće izvršavanja proračuna u programskom razdoblju 2014. – 2010. imati sve važniju ulogu u upravljanju proračunom. To je postalo jasno 2014., u prvoj godini provedbe novih programa, i trend se odražava u godišnjim izvješćima o radu za 2014. Glavna uprava za obrazovanje i kulturu (GU EAC) i Glavna uprava za unutarnje tržište, industriju, poduzetništvo i MSP-ove (GU GROW, bivši GU ENTR), primjerice, provode 95 %, odnosno 89 %, svojeg proračuna povjeravanjem zadaća upravljanja drugim subjektima. U Glavnoj upravi za mobilnost i promet (GU MOVE) i Glavnoj upravi za financijsku stabilnost, financijske usluge i tržišta kapitala Unije (GU FISMA, bivši GU MARKT) taj postotak premašuje 50 %.

odgodom poziva na podnošenje ponuda/natječaja i povezanih aktivnosti sklapanja ugovora zbog čega je niz rokova za plaćanje premješten u 2015.; iako je time ograničen negativni učinak na proračun EU-a, to je utjecalo na legitimna očekivanja dionika, koji su možda morali odgoditi početak svojeg projekta i/ili privremeno pronaći veći udio sufinanciranja. Bez obzira na to, šteta za ugled dosad je bila ograničena zahvaljujući pažljivim procjenama kojima se ograničavao učinak na ključne aktivnosti.

Nadalje, dužnosnici za ovjeravanje na osnovi delegiranja ovlasti izvijestili su o procijenjenim korekcijama u budućnosti, tj. dali svoju procjenu financijskih korekcija i povrata koji se očekuju kao rezultat kontrola koje će provoditi u budućnosti. Procjene su se temeljile na prosječnom iznosu ispravaka od 2009. jer je to najbolja dostupna naznaka korektivne sposobnosti ex-post kontrole.

Kao odgovor na ta opažanja, dužnosnici za ovjeravanje na osnovi delegiranja ovlasti uključili su prvi put u svoja godišnja izvješća o radu za 2014. svoju najbolju procjenu ukupnog rizičnog iznosa za cijeli proračun za koji su odgovorni. Prethodnih godina to se provodilo samo za dio rashoda podložan rezervacijama. Ova se najbolja procjena odnosi na rashode koji možda nisu u sladu s primjenjivim regulatornim i ugovornim zahtjevima u trenutku izvršavanja plaćanja, odnosno, nakon primjene ex-ante kontrola čija je svrha spriječiti greške i nepravilnosti.

Komisija u tom kontekstu upućuje na Uredbu o zajedničkim odredbama za programsko razdoblje 2014. – 2020. za ESI fondove koja uključuje niz unaprjeđenja sustava upravljanja i zahtjeva za izvješćivanje. Iako su zakonodavnim postupkom uvedene dodatne iznimke i dodani su stroži uvjeti, što znači da Komisija mora ublažiti povezane rizike, očekuje se da će se time poboljšati odgovornost država članica kako bi bolje uklanjale greške i osigurale zakonitost i pravilnost transakcija koje kontroliraju ili kojima upravljaju. To posebno uključuje ex-ante uvjete, usklađena i pojednostavnjena pravila prihvatljivosti, više mogućnosti za uporabu pojednostavnjenih načina prijave prihvatljivih troškova i novi godišnji paket jamstva koji obuhvaća godišnja izvješća, izjavu o upravljanju i godišnji sažetak, kao i revizorsko mišljenje i izvješće o kontroli.

U stručnim pregledima godišnjih izvješća o radu i u cilju osiguranja dosljednosti, posebna pozornost posvećena je mogućem podcjenjivanju rizičnog iznosa i precjenjivanju korektivne sposobnosti te osiguranju dosljedne uporabe pojmova povezanih s rizikom. Korištene definicije navedene su u Prilogu 3., a detaljni podaci u Prilogu 2. U Tablici 1. u nastavku prikazani su objedinjeni podaci skupine službi.

Određeni broj službi prilagodio je svoje procjene s obzirom na njihove posebne okolnosti. Rezultat toga dosljedno su bile konzervativnije procjene prijavljene u godišnjim izvješćima o radu.

Tablica 1.: Ukupan rizični iznos i procijenjeni budući ispravci 2014. (u milijunima EUR)

Područje Ukupni rashodi Rizični iznos Procijenjeni budući ispravci Najniža vrijednost Najviša vrijednost Poljoprivreda 55 650 1 727 1 727 863 Kohezija 56 770 1 395 2 693 1 574 Vanjska pomoć 10 288 289 302 91 Istraživanje 10 560 210 245 152 Ostale unutarnje politike 3 587 31 36 21 Administracija 5 583 0 34 2 Ukupno 142 439 3 651 5 036 2 703

Za opće uprave za zapošljavanje, socijalna pitanja i uključivanje (GU EMPL), regionalnu i urbanu politiku (GU REGIO), pomorstvo i ribarstvo (GU MARE), migracije i unutarnje poslove (GU HOME), susjedsku politiku i pregovore o proširenju (GU NEAR, bivši GU ELARG), humanitarnu pomoć i civilnu zaštitu (GU ECHO), okoliš (GU ENV), unutarnje tržište, industriju, poduzetništvo i MSP-ove (GU GROW, bivši GU ENTR), mobilnost i promet (GU MOVE) i energiju (GU ENER) i za Izvršnu agenciju za inovacije i mreže (INEA), procijenjena korektivna sposobnost premašuje najnižu vrijednost ukupnog rizičnog iznosa. U području kohezijske politike, to je većinom posljedica činjenice da se korektivna sposobnost temelji na šestogodišnjem prosjeku, a rizični iznos odnosi se na procijenjenu razinu pogreške procijenjenu 2014., koja je niža nego prethodnih godina. U ostalim slučajevima to je posljedica visoke razine korekcija koje su rezultat aktivnosti u okviru prethodnih programa.

Zaključno, na temelju podataka može se zaključiti da najbolja procjena ukupnog rizičnog iznosa za 2014. za Komisiju u cjelini iznosi između 3 651 i 5 036 milijuna EUR. Na temelju prethodnog iskustva, Komisija procjenjuje da će zahvaljujući kontrolama koje će provoditi idućih godina utvrditi i ispraviti pogreške u ukupnom iznosu od otprilike 2 700 milijuna EUR.

Komisija je 2014. unaprijedila i kvalitetu podataka država članica o financijskim ispravcima i povratima. Promicala je uporabu najbolje prakse u cilju unaprjeđenja mehanizama povrata na razini države članice i na razini EU-a.

U privremenim konsolidiranim financijskim izvještajima (vidi napomenu 5. o „zaštiti proračuna EU-a”) navedeni su financijski ispravci i povrati koji su potvrđeni / o kojima je odlučeno i koji su se 2014. provodili u svim područjima politika 2014. Oni su iznosili 2 980 milijuna EUR (u usporedbi s 3 362 milijuna EUR za 2013., 4 419 milijuna EUR za 2012. i 1 840 milijuna EUR za 2011.) i prikazani su po području politike u tablicama 2. i 3.

Tablica 2. Financijski ispravci i povrati koji su potvrđeni / o kojima je odlučeno 2014. (u milijunima EUR)

Područje politike Financijski ispravci Povrat sredstava Ukupno Poljoprivreda EFJP 1 649 213 1 862 Ruralni razvoj 220 165 385 Kohezijska politika EFRR 1 330 - 1 330 Kohezijski fond 292 - 292 ESF 342 1 343 FIUR/EFR 39 29 67 Smjernice EFSJP-a 13 5 18 Ostalo - - - Unutarnje politike 5 293 298 Vanjske politike N/P 127 127 Administracija N/P 5 5 Ukupno potvrđeno/odlučeno 2014. 3 890 838 4 728

Tablica 3.: Financijski ispravci i povrati provedeni 2014. (u milijunima EUR)

Područje politike Financijski ispravci Povrat sredstava Ukupno Poljoprivreda EFJP 796 150 946 Ruralni razvoj 86 167 252 Kohezijska politika EFRR 823 1 824 Kohezijski fond 191 - 191 ESF 289 1 290 FIUR/EFR 41 25 66 Smjernice EFSJP-a 13 5 18 Ostalo - - - Unutarnje politike 5 274 279 Vanjske politike N/P 108 108 Administracija N/P 5 5 Ukupan broj provedenih ispravaka/povrata 2014. 2 244 736 2 980

Ispravak nepropisno plaćenih iznosa važan je aspekt dobroga financijskog upravljanja. Komisija će iskoristiti svaku priliku kako bi potaknula nadležna tijela države članice da u najvećoj mogućoj mjeri iskoristite sve raspoložive instrumente u cilju sprečavanja pogrešaka i ispunjavanja svojih odgovornosti i obveza u odnosu na sve programe obuhvaćene podijeljenim upravljanjem u cilju zaštite proračuna EU-a i uklanjanja preostalih nedostataka njihovih sustava upravljanja i kontrole.

Nadalje, u odnosu na prijevaru, sve službe Komisije uložile su napore u jačanje svojih sustava unutarnje kontrole radi boljeg uklanjanja rizika od prijevare. Sve su donijele strategije borbe protiv prijevara i ispunile taj zahtjev iz Strategije Komisije za borbu protiv prijevara (CAFS).

3 Jamstvo upravljanja